Per Ledin

Per Gunnar Ledin (14. september 1978 i Luleå) er en svensk ishockeyspiller.

Ledin har spilt i Elitserien med IF Björklöven, Luleå HF, Färjestads BK og sesongen 2007/2008 i HV71. Sesongene 2005/2006 og 2006/2007 gikk Ledin sammen med Färjestadskollegaen Emil Kåberg under navnet «Bruise Brothers» for sitt tøffe spill. Sesongen 2006/2007 fikk Ledin hele 148 utvisningsminutter. Ledin vakte oppmerksomhet da han under sluttspillet 2005/2006 ble politianmeldt for hets mot menneskegruppe, da han kritiserte en av kampens funksjonærer med ordene «Hører du, din tjukke jævla tater» etter et annullert mål.

I juni 2006 skrev han kontrakt med NHL-laget Columbus Blue Jackets, men kontrakten ble avvist av NHL med henvisning til formelle feil. I begynnelsen av april 2007 meddelte Ledin at han skulle forlenge sin kontrakt med Färjestads BK. Senere, 13. april, skrev han en treårskontrakt med Jönköpingsklubben HV71.

Under sluttspiller 2005/2o06 sang Frölundafansen «Kåbergs elskede er Per Ledin». Da Färjestad berget SM-gullet ble dette feiret med at Ledin og Kåberg lot seg fotografere på Aftonbladets tradisjonelle gullbilde, med armene om hverandre.http://www.aftonbladet.se/sportbladet/hockey/elitserien/article370721.ab Dette ga mange positive reaksjoner og bildet ga energi til diskusjonen om godtagelse av homoseksualitet innen idretten. Ledin var fornøyd med dette og kommenterte senere i Aftonbladet ”Det er bra om vi kan hjelpe til”http://www.aftonbladet.se/sportbladet/fotboll/article372360.ab

 Meritter 
 SM-gull med Färjestads BK 2006
 VM-gull i inlinehockey 2007

 Klubber 
 HV71 2007/2008-
 Färjestads BK 2005/2006 – 2006/2007
 Luleå HF 2000/2001 – 2004/2005
 IF Björklöven 1997/1998 – 1999/2000

 Referanser 

 Eksterne lenker 


Kategori:Svenske ishockeyspillere
Kategori:Ishockeyspillere for Färjestad BK
Kategori:Ishockeyspillere for IF Björklöven
Kategori:Ishockeyspillere for HV71
Kategori:Ishockeyspillere for Luleå HF
Kategori:Personer fra Luleå